கேள்வி: நபவியா மூசா - கல்வி குறித்து விரிவாக சொல்லுங்கள்.
பதில்: நபாவியா முகமது மூசா படாவியா, சகாசிகி பகுதியைச் சேர்ந்த விவசாயப் பெண் ஆவார். ஒரு இளம் பெண்ணாக இருந்தபோதும் தேசியவாதம் மற்றும் பெண்ணியத்தின் வலுவான கொள்கைகளை வெளிப்படுத்தினார். இவர் தனது தேசத்தின் மற்றும் சக எகிப்திய பெண்களின் உரிமைகளுக்காக நின்றார். நபாவியாவின் தந்தை ஒரு எகிப்திய அரசு அதிகாரியாக இருந்தார். அவர் ஒரு முறை சூடான் ஒரு வேலை நிமித்தம் சென்றவர் ஒருபோதும் திரும்பி வரவில்லை. பின்னர் இவர்களது கல்வியைத் தொடர குடும்பம் கெய்ரோவுக்கு குடிபெயர்ந்தது. ஆணாதிக்க சமுதாயத்தில் பெண்களுக்கு அதிகாரமளித்தல் குறித்த அச்சம் காரணமாக, காலனித்துவ ஆட்சியின் கீழ் பள்ளியில் சேர்க்கப்பட்ட முதல் மற்றும் கடைசி பெண்களில் நபாவியா மூசாவும் ஒருவர். இவரது குழந்தை பருவத்தில், இவரது சகோதரர் வீட்டிலேயே படிக்கவும் எழுதவும் கற்றுக்கொள்ள உதவினார். மேலும் இவர் கணிதத்தை சுயமாகக் கற்றுக்கொண்டார். தனது பதின்மூன்று வயதில், பள்ளிக்கல்வியைத் தொடர ஆர்வமாக இருந்தார். ஆனால் குடும்பத்தினர் மறுத்துவிட்டனர். அக்காலத்தின் நிறுவப்பட்ட சமூக விதிமுறைகளை மீறி, தனது குடும்பத்தின் விருப்பத்திற்கு எதிராக ரகசியமாக இவர் தனது தாயின் முத்திரையைத் திருடி, தனது தங்க வளையலை விற்று பள்ளிக்கு விண்ணப்பித்து தனது படிப்பைத் தொடர்ந்தார். 1907 ஆம் ஆண்டில் தனது உயர்நிலைப் பள்ளிக் கல்வியை முடித்து, எகிப்தில் உயர்நிலைக் கல்வியை முடித்த முதல் பெண் ஆனார். 1908 ஆம் ஆண்டில், இவர் கல்வியில் பட்டம் பெற்றார். மேலும் நடுத்தர வர்க்கத்தின் முக்கிய கல்வியாளராகவும், பெண்கள் உரிமைகளுக்கான வழக்கறிஞராகவும் இருந்தார். 1922 க்குப் பிறகு தான் புதிதாக நிறுவப்பட்ட எகிப்திய பல்கலைக்கழகத்தில் அதிகமான பெண்கள் அனுமதிக்கப்பட்டனர். இந்த நேரத்தில் நபாவியா மூசா ஒரு முக்கிய விரிவுரையாளராகவும் தலைவராகவும் இருந்தார்.
கேள்வி: நபவியா மூசா - தொழில் வாழ்க்கை பற்றி விளக்கவும்.
பதில்: நபாவியா மூசா, ஒரு தீவிர எழுத்தாளராகவும் மற்றும் கல்வியாளராகவும் அறியப்படுகிறார். இவர் எகிப்தைச் சுற்றி பெண்களின் கல்விக்காக வாதிடும் சொற்பொழிவுகளை நிகழ்த்தினார். படித்த பெண்கள் சுதந்திரமாக இருப்பதன் மூலமும், நடுத்தர வர்க்க பெண்களாக வீட்டிற்குப் பணம் கொண்டு வருவதன் மூலமும் அல்லது தங்கள் குழந்தைகளை சுதந்திரமாக வளர்ப்பதன் மூலமும் மட்டுமே மாநிலத்தை மேம்படுத்த முடியும் என்று உறுதியாக நம்பினார். விவசாயிகளிலும், தாழ்த்தப்பட்ட இனங்களிலும் படிநிலை இல்லாதது, ஆண்களுடன் சமமான வாய்ப்புகளை வழங்குவதன் மூலம் பெண்கள் எவ்வாறு உற்பத்தித்திறனுக்கு ஒரு சொத்தாக இருக்க முடியும் என்பதற்கு ஒரு நல்ல முன்மாதிரியாக இருக்கும் என்று இவர் உறுதியாக நம்பினார். ஆண்களுக்கும் பெண்களுக்கும் இடையிலான வேறுபாடுகள் ஒரு சமூக கட்டமைப்பைத் தவிர வேறில்லை என்பதையும், காலப்போக்கில் அதை எளிதில் உடைக்க முடியும் என்பதையும் தான் அறிந்திருந்தார். பெண்களின் கல்வியை ஊக்குவிப்பதன் மூலம், பெண்களுக்கு எதிரான வன்கலவி முடிவுக்கு கொண்டுவர முயன்றார். பெண்களுக்கு தொழில் மற்றும் கல்வியில் சம அந்தஸ்து வழங்குவது அவர்களை குறைவான பாதிக்கப்படக்கூடியவர்களாகவும் பாலியல் வன்முறைகளுக்கு ஆளாகும் வாய்ப்பு குறைவாகளாகவும் மாற்றும் என்று நம்பினார். எகிப்தில் ''“மஜல்லத் அல்-ஃபாட்டா”'' என்ற பெண்களுக்கான ஒரு பத்திரிகையைத் தொடங்க உதவினார். அதில் இவர் 1938-1942 வரை "என் நினைவுக் குறிப்புகள்" என்ற சுயசரிதை பத்தியை எழுதினார். இந்த கட்டுரைகளை பின்னர் “என் வரலாறு, என் பேனாவால்” என்ற தலைப்பில் ஒரு புத்தகமாக தொகுத்தார்.
கேள்வி: நபவியா மூசா - பெண்ணிய இயக்கம் குறித்து விரிவாக சொல்லுங்கள்.
பதில்: எகிப்தில் பெண்ணிய இயக்கத்தில் நபாவியா மூசா ஒரு ஒருங்கிணைந்த பகுதியாக இருந்தார். இவரது பல கருத்துக்கள் மிகவும் வலுவான எகிப்திய தேசியவாதத்தையும், பெண்களுக்கு சமமான வாய்ப்புகளையும் எதிரொலித்ததால் இவர் தனித்து நின்றார். பெண்களின் கல்வியை முன்னிலைப்படுத்துவதோடு, பெண்களின் சமூக கட்டமைப்புகளை உடைப்பதில் முன்மாதிரியாகவும் இருந்தார். எகிப்து அதை ஏற்றுக்கொள்ளத் தயாராக இல்லாததால், இயக்கத்தின் தொடக்கத்தில் பெண்களை வெளிப்படுத்துவதற்கான தீவிரமான அழைப்பு தேவையில்லை என்று இவரும் பெண்ணிய இயக்கத்தில் உள்ள இவரது கூட்டாளிகளும் நம்பினர். இருப்பினும், 1923 இல் உரோமில் நடந்த ஒரு மாநாட்டில் கலந்து கொண்ட பிறகு, நபவியா, உதா சராவி மற்றும் ''சேசா நபராவி'' ஆகியோருடன் எகிப்துக்கு திரும்பினார். பிறகு எகிப்திய சமூகத்திற்கான ஒரு பிரகடனத்தை வெளியிட்டார்.